
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 17ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 298/2012
ΘΕΜΑ: Περισυλλογή και διαχείριση αδέσποτων ζώων συντροφιάς
    Στον Πύργο και στο Δημοτικό Κατάστημα σήμερα στις 10                                                                   του μηνός Σεπτεμβρίου, του έτους 2012, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 39847/6-9-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αργυρόπουλος Ιωάννης του Παναγιώτη, 18. Μποσμής Κων/νος, 19. Ρωμαίος Στέφανος, 20. Λιατσής Γαβριήλ – Επικεφαλής της Μείζονος Μειοψηφίας, 21. Κουρμπανάς Γεώργιος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση» [προσήλθε στη συνεδρίαση στο 4ο θέμα της ημερήσιας διάταξης], 26. Καραμπέτσος Αθανάσιος, 27. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 28. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Τζίνη Διονυσία, 2. Αντωνέλος Δημήτριος 3. Δημόπουλος Φώτης, 4. Ανδριόλας Γεώργιος, 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 4o  θέμα της ημερήσιας διάταξης με τίτλο: «Λήψη απόφασης σχετικά με την περισυλλογή και διαχείριση αδέσποτων ζώων συντροφιάς».

Εισηγούμενος το θέμα ο Δήμαρχος κ. Μάκης Παρασκευόπουλος ανέφερε: «Τον τελευταίο καιρό το πρόβλημα με τα αδέσποτα ζώα στο Δήμου Πύργου είναι ιδιαίτερα οξυμένο. Καθημερινά καταμετρούνται είτε από τις φιλοζωικές οργανώσεις της περιοχής, είτε ύστερα από καταγγελίες πολιτών όλο και περισσότερα αδέσποτα σε διάφορες περιοχές της πόλης. Τα περισσότερα ζώα είναι εξαθλιωμένα ενώ αρκετά αντιμετωπίζουν προβλήματα υγείας, με αποτέλεσμα να αποτελούν κίνδυνο για τη δημόσια υγεία. 

Πέρα από την σημαντική διάσταση του θέματος που επιβάλλει στο Δήμο να επιληφθεί του ζητήματος, ο πρόσφατος «Νόμος 4039/2012: Ζώα Συντροφιάς: προστασία από την εκμετάλλευση, υποχρεώσεις ιδιοκτητών κλπ.» υποδεικνύει επιπλέον στους Δήμους την υποχρέωσή τους να μεριμνήσουν για τα αδέσποτα ζώα συντροφιάς. Συγκεκριμένα στο άρθρο 9, παράγραφος 1, αναφέρεται ότι «οι Δήμοι υποχρεούνται να μεριμνούν για την περισυλλογή και τη διαχείριση των αδέσποτων ζώων συντροφιάς. Η αρμοδιότητα αυτή μπορεί να ασκείται και από συνδέσμους δήμων, καθώς και από φιλοζωικές ενώσεις και σωματεία σε συνεργασία με τον αρμόδιο Δήμο, εφόσον αυτά διαθέτουν υποδομή, συνιστάμενη στην ύπαρξη κατάλληλων σχετικών εγκαταστάσεων ή οχημάτων μεταφοράς ζώων και ανθρώπινο δυναμικό με εμπειρία στο χειρισμό των ζώων.»

Σύμφωνα με την παράγραφο 12 του άρθρου 9 του ίδιου νόμου,  «σε κάθε Δήμο συγκροτείται με απόφαση του Δημάρχου πενταμελής επιτροπή παρακολούθησης του προγράμματος διαχείρισης αδέσποτων ζώων συντροφιάς, τα δύο μέλη της οποίας ορίζονται από τα πιο αντιπροσωπευτικά φιλοζωικά σωματεία και τις ενώσεις που εδρεύουν στο Δήμο. Υποχρεωτικά στην επιτροπή μετέχουν ένας κτηνίατρος και ένας εκπρόσωπος κυνηγετικού συλλόγου που εδρεύει στο Δήμο. Η παραπάνω επιτροπή αποφασίζει για την επικινδυνότητα ενός ζώου συντροφιάς καθώς και αντιμετωπίζει τα προβλήματα που προκύπτουν κατά την διαχείριση των αδέσποτων ζώων.»

Ο Δήμος Πύργου σε συνεργασία με φιλοζωικούς συλλόγους της περιοχής αναζητά τον τελευταίο καιρό τον τρόπο επίλυσης του προβλήματος. Δηλαδή τον τρόπο της περισυλλογής, της περίθαλψης, της στείρωσης και σήμανσης των ζώων ώστε να είναι έτοιμα να υιοθετηθούν ή να επιστρέψουν με ασφάλεια για τα ίδια και τον πληθυσμό στο φυσικό τους περιβάλλον. Λόγω των σημερινών οικονομικών δεδομένων είναι ιδιαίτερα δύσκολο εγχείρημα η δημιουργία δημοτικού καταφυγίου αδέσποτων ζώων. Είναι όμως εφικτό, όπως και ο νόμος 4039 προβλέπει, τα αδέσποτα ζώα να περισυλλέγονται σε συνεργασία με τα φιλοζωικά σωματεία της περιοχής και να περιθάλπονται από ιδιώτες κτηνιάτρους (άρθρο 9 παράγραφος 4). 

Επιπρόσθετα το Υπουργείο Αγροτικής Ανάπτυξης με προεδρικό διάταγμα, το οποίο για τη φετινή χρονιά αναμένεται να βγει μέχρι το τέλος της, καθορίζει το ύψος της οικονομικής ενίσχυσης που θα καταβληθεί στους Δήμους, ως επιχορήγηση για τα έξοδα που έχουν πραγματοποιήσει στα πλαίσια της μέριμνας για την περισυλλογή και τη διαχείριση των αδέσποτων ζώων. Η επιχορήγηση αυτή ανέρχεται στο 70% της συνολικής δαπάνης και προκειμένου να καταβληθεί απαιτείται πέρα από το αίτημα πληρωμής, νόμιμα εξοφλημένα παραστατικά δαπανών όσων έχουν αναλάβει εκτέλεση εργασιών και παροχή υπηρεσιών για το πρόγραμμα. Συμπερασματικά, ένα μεγάλο ποσό από τις δαπάνες που θα κάνει ο Δήμος για τη διαχείριση των αδέσποτων ζώων θα καλυφθεί από αυτή την κρατική επιχορήγηση. 

Σύμφωνα με τα παραπάνω εισηγούμαστε:

1) την έγκριση συνεργασίας με τα φιλοζωικά σωματεία της περιοχής τα οποία θα αναλάβουν εθελοντικά και με τη συνδρομή των υπηρεσιών του Δήμου, όπου αυτό είναι απαραίτητο, την περισυλλογή των αδέσποτων ζώων αλλά και την νοσηλεία μετά την κτηνιατρική φροντίδα, εφόσον αυτή απαιτείται. Ο δήμος παράλληλα θα αναλάβει, μέσω της συγκρότησης της πενταμελούς επιτροπής παρακολούθησης του προγράμματος, τον συντονισμό των ενεργειών, θα παρέχει κάθε δυνατή υποστήριξη και θα προωθήσει τις διαδικασίες για τη συνεργασία με κτηνιάτρους της περιοχής για τον εμβολιασμό, την στείρωση και σήμανση των ζώων 

2) την εκπροσώπηση του Δήμου στην πενταμελή επιτροπή που θα παρακολουθεί το πρόγραμμα διαχείρισης αδέσποτων ζώων από τον Δήμαρχο».

Κατόπιν των ανωτέρω και μετά την τοποθέτηση επί του θέματος των δημοτικών συμβούλων και των εκπροσώπων του φιλοζωικού συλλόγου Πύργου, ο Πρόεδρος του δημοτικού συμβουλίου κάλεσε το Σώμα ν’ αποφασίσει επί της εισηγήσεως του Δημάρχου.

 Το Δημοτικό Συμβούλιο Πύργου

  
 λαμβάνοντας υπόψη του:

· Τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ»,

· Τις διατάξεις του Ν. 4039/2012 [ΦΕΚ 15/02.02.2012 τεύχος Α΄ «Για τα δεσποτοζόμενα και τα αδέσποτα ζώα συντροφιάς και την προστασία των ζώων από την εκμετάλλευση ή τη χρησιμοποίηση για κερδοσκοπικό σκοπό.»
· Την εισήγηση του Δημάρχου, μετά από διαλογική συζήτηση,
ομόφωνα α π ο φ α σ ί ζ ε ι:
1) Εγκρίνει τη συνεργασία με το «Φιλοζωικό Σύλλογο Πύργου» ο οποίος θα αναλάβει εθελοντικά και με τη συνδρομή των υπηρεσιών του Δήμου, όπου αυτό είναι απαραίτητο, την περισυλλογή των αδέσποτων ζώων αλλά και την νοσηλεία μετά την κτηνιατρική φροντίδα, εφόσον αυτή απαιτείται.
-  Ο δήμος θα αναλάβει, μέσω της συγκρότησης της πενταμελούς επιτροπής παρακολούθησης του προγράμματος (η οποία θα συγκροτηθεί από το δήμαρχο), τον συντονισμό των ενεργειών, θα παρέχει κάθε δυνατή υποστήριξη και θα προωθήσει τις διαδικασίες για τη συνεργασία με κτηνιάτρους της περιοχής για τον εμβολιασμό, την στείρωση και σήμανση των ζώων. 

2) Εγκρίνει την εκπροσώπηση του Δήμου στην πενταμελή επιτροπή που θα παρακολουθεί το πρόγραμμα διαχείρισης αδέσποτων ζώων από τον Δήμαρχο.

Οι Δημοτικοί Σύμβουλοι  κ.κ  Γαβρίλης Λιατσής, Κων/νος Γεράνιος, Βασίλειος Σεϊντής, Γεώργιος Κουρμπανάς,  απουσίαζαν απ’ τη συνεδρίαση όταν τέθηκε προς συζήτηση και έγκριση το θέμα.

Η παρούσα απόφαση έλαβε αύξοντα αριθμό 298/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 19  – 9 - 2012
Ο ΔΗΜΑΡΧΟΣ

ΜΕΔ

